alexandrainst/scandi-wiki huggingface dataset:
Nasjonalinstrument

Nasjonalinstrument er musikkinstrument av symbolsk eller kulturell tyding innan ein nasjon, stat, folkegruppe, stamme eller liknande.
I nokre høve er nasjonalinstrument framleis vidt utbreidde og brukte, som cuatro i Puerto Rico. For andre har instrumenta mest tyding som symbol, som med den walisiske trippelharpa. Den danske etnologen Lisbet Torp har kome fram til at nokre nasjonalinstrumenttradisjonar, som finsk kantele, er påfunne, med intellektuelle og nasjonalistar som pådrivar for å velja visse instrument for å støtta nasjonalistiske idear. Land har ofte ikkje noko offisielt anerkjend  nasjonalinstrument, men det finst unntak, som paraguayansk harpe, japansk koto og trinidadisk steelpan.

Denne lista omfattar instrument som det er blitt hevda er nasjonalinstrument av ulike kjelder. At eit instrument er med på lista tyder ikkje at det har udiskutabel status som nasjonalinstrument, berre at det er lagt fram haldbare bevis på at nokon reknar det som eit slikt. Kvar instrument har eit Hornbostel-Sachs-nummer. Dette nummeret viser korleis instrumentet blir klassifisert innan Hornbostel-Sachs-systemet (H-S), som organiserer instrument med nummer etter måten ein lagar lyd med dei på.
Ein nasjon kan ha fleire ulike instrument omtalte som nasjonalinstrument. I slike høve høyrer alle instrumenta med på lista.

Kjelder

Denne artikkelen bygger på «List of national instruments (music)» frå ,  den 17. februar 2022.

Bakgrunnsstoff
African American: 
African American: 
African American: 
Argentina: 
Argentina: 
Argentina: 
Arab: 
Armenia: 
Australia: 
Australia: 
Baganda (Uganda): 
Bayern: 
Brasil: 
Brasil: 
Khina: 
Kina: 
Finland: 
Det gamle Hellas: 
Guatemala: 
Guatemala: 
Guatemala: 
Hawaii: 
India: 
Irland: 
Irland: 
Irland: 
Japan: 
Japan: 
Japan: 
Japan: 
Latvia: 
Litauen: 
Mexico: 
Mexico: 
Mongolia: 
Mongolia: 
Noreg: 
Noreg: 
Noreg: 
Portugal: 
Sardinia: 
Skottland: 
Skottland: 
Skottland: 
Skottland: 
Spania: 
Spania: 
Sverige: 
Sveits: 
Trinidad og Tobago: 
Trinidad and Tobago: 
Wales: 
Wales: 
Zimbabwe: 
Zimbabwe: 

Musikkinstrument
Instrument
Dvergflodhest

Dvergflodhest (Hexaprotodon liberiensis) er ein flodhestart frå Vest-Afrika som er ein femdel så tung som vanleg flodhest. Dvergflodhesten veg berre 200-280 kg, og er mellom 1,5 m og 1,8 m lang. Han har eit relativt lite, meir avrunda hovud og smalare føter med færre tær med symjehud. Han et òg meir variert kost, mellom dei buskar, bregnar og frukter. Dvergflodhestar lever vanlegvis åleine, men territoria deira kan overlappa kvarandre. Dei beitar om natta, medan dei følgjer veltråkka stiar. Om dagen held dei til gøymd i sumpar eller hi på elvebreidda som dei har overtatt etter andre dyr og utvida. Hoa går drektig i 190-200 dagar, og føder éin unge. Ungen blir fødd i vatnet eller i hiet. Flodhestungen kan bli tatt av krokodiller eller pytonslangar, men vaksne dyr treng ikkje frykta noko rovdyr, bortsett frå leopardar og menneske.

Dvergflodhesten er rekna som sterkt truga. Arten finst i Côte d'Ivoire, Guinea, Liberia og Sierra Leone. Han er blitt utrydda i Nigeria.

Kjelder

Denne artikkelen bygger på «Dvergflodhest» frå ,  den 17. februar 2022.

Bakgrunnsstoff

Flodhestar
Pattedyr i Elfenbeinskysten
Pattedyr i Guinea
Pattedyr i Liberia
Pattedyr i Sierra Leone
Vortesvin

Vortesvin (Phacochoerus africanus) er ein art i svinefamilien som høyrer heime i Afrika og finst frå Mauritania til Etiopia, sør til Namibia og det austre Sør-Afrika. Dette vortesvinet er òg kjent som nordleg vortesvin, sidan det òg har ein meir sørleg slektning; ørkenvortesvinet (P. aethiopicus).

Vortesvin har ein nær sylindrisk kropp med eit særs stort hovud med ansiktsvorter som er mest iaugefallande hjå hannane. Dei har støyttenner og også nokre velutvikla hjørnetenner i underkjeven. Kroppslengda er på 110-135 cm, skulderhøgda ca. 70 cm, halen 40 cm, vekta 40-110 kg. Dei held gjerne halen rett opp når dei går. 

Vortesvinet trivst på både open og plantedekt savanne, grasdekte steppar og i halvørken. Rundt Kilimanjaro finn ein arten i høgder på opp mot 3 000 moh.

Underartar 

 P. africanus (vortesvin)
 P. a aeliani (eritreisk vortesvin)
 P. a africanus (nordleg vortesvin])
 P. a massaicus (sentralafrikansk vortesvin)
 P. a sundevallii (sørleg vortesvin)

Kjelder

Denne artikkelen bygger på «Vanlig vortesvin» frå ,  den 17. februar 2022.  
 
Takson namngjevne av Johann Friedrich Gmelin
Dyr i Afrika
Senegambia

Senegambia  eller Den senegambiske konføderasjonen var ein laust organisert konføderasjon mellom dei vestafrikanske landa Senegal og Gambia som eksisterte mot slutten av 1900-talet. Konføderasjonen blei etablert den 1. februar 1982, etter ein avtale mellom dei to landa som blei underskriven den 12. desember 1981. Avtalen skulle fremja samarbeidet mellom landa, men han blei avslutta av Senegal den 30. september 1989, fordi Gambia ikkje ønskte ei utvikling mot ein union.

Kjelder

Denne artikkelen bygger på «Senegambia» frå ,  den 17. februar 2022.  
 

Gambia
Senegal
Vestafrikansk historie
Skipingar i 1982
Nedleggingar i 1989
Griot

Griot er ein tradisjonell skald i vestafrikansk kultur; han er ein songar, musikar, historieforteljar, historikar og tidlegare òg hoff-skald og talsmann for herskarar. I vår tid opptrer griotar ved dåp, bryllaup, gravferder, idrettsarrangement og politiske møte.

Det finst griotar i fleire land og folkegrupper i Vest-Afrika: mellom anna mandefolka (mandinka, malinké, bambara mfl.), fulɓe (fulani), hausa, songhai, tukulóor, wolof, serer, mossi, dagomba og susu. Ordet griot stammar truleg frå det franske guiriot, som igjen kjem frå det av portugisiske criado, den maskuline forma av «tenar». I dei ulike folkegruppene er griotane kjende under fleire ulike namn: jeli blant mandefolka i nord og jali i sør, guewel på wolof og gawlo på fulfulde. 

Griotar brukar instrument som balafon, kora, bolon og ngoni.

Historisk sett har griotane tilhøyrd eit slektsbasert laug eller ein kaste, der ein giftar seg innan kasten og yrket går i arv.

Kjelder 

Denne artikkelen bygger på «Griot» frå ,  den 18. februar 2022. 
 oppgav desse kjeldene: 
 Sundjata : Manding-folkets epos. Oversatt og med et innledende essay av Ingse Skattum. Bokklubben, 2013. (Verdens Hellige Skrifter; 81) ISBN 978-82-525-8212-3

Vestafrikansk kultur
Forteljarar
Musikarar
Alpine greiner under Vinter-OL 2022

Alpine greiner under Vinter-OL 2022 i Beijing vart avvikla i Yanqing-distriktet, ei 50 km nordvest om Beijing. Alpinøvingane gjekk føre seg i tida 7.–20. februar 2022 og omfatta 11 tevlingar. Fem av øvingane var likearta for både kvinner og menn, medan den ellevte og siste øvinga var ei lagtevling med både kvinnelege og mannlege deltakarar.

Menn

Slalåm 

Dato: 16. februar
Høgdeskilnad: 211 m

Storslalåm 

Dato: 13. februar
Høgdeskilnad: 424 m

Super-G 

Dato: 8. februar 
Løypelengd: 2267 m, høgdeskilnad: 645 m

Utfor 

Dato: 7. februar
Løypelengd: 3152 m, høgdeskilnad: 894 m

Kombinasjon 

Dato: 10. februar

Kvinner

Slalåm 

Dato: 9. februar
Høgdeskilnad: 211 m

Storslalåm 

Dato: 7. februar
Høgdeskilnad: 424 m

Super-G 

Dato: 11. februar
Løypelengd: 1984 m, høgdeskilnad: 540 m

Utfor 

Dato: 15. februar
Løypelengd: 2704 m, høgdeskilnad: 765 m

Kombinasjon 

Dato: 17. februar

Mannskapsrenn mixlag 
 
Dato: 20. februar

Kjelder

Denne artikkelen bygger på «Olympische Winterspiele 2022/Ski Alpin» frå ,  den 21. februar 2022.  
 

Vinter-OL 2022
Alpine greiner under vinter-OL
Friluftsmåleri

Friluftsmåleri (fransk en plein air, engelsk alfresco) er ein målemetode som går ut på å laga eit måleri utandørs, i motsetnad til studio- (atelier-)måleri der berre eventuelle skisser blir gjort på staden.

Kunstnarar har til alle tider arbeidd utandørs når det fall seg slik, men frå midten av 1800-talet blei det viktig å bruka det naturlege lyset, slik både Barbizon-skolen og impresjonistane meinte. Utviklinga av tubar til oppbevaring av fargar var eit medverkande moment, sidan det sparte kunstnarane for det daglege førebuingsarbeidet med å blanda pigment og bindemiddel (linolje) for kvar enkelt farge før arbeidet kunne starta.

I same periode blei det òg utvikla kombinerte fargeskrin og staffeli. Variantar av dette er framleis populære blant dagens friluftsmålarar.

Det å måla utandørs førte til at fleire kunstnarar blei merksame på lysforhold og fargepåverknad frå omgjevnadane. Sidan mange av dei store kunstskulane låg i bystrøk, kan «akademibrunt» skyldast at det innfallande lyset reflektert frå nabolaget og inn vindauga ikkje gav moglegheit til å sjå fargetonar slik sollyset ute gjorde. Eit drømmeatelier i dag vil derfor vera prega av ønsket om at det innfallande lyset kjem frå nord, helst gjennom eit takvindu/overlysvindauge. 

Visse stader blei etterkvart meir populære blant kunstnarar på grunn av særeigne lysforhold (og brukbare buforhold), som Fleskum i indre Telemark (Henrik Sørensen m. fl.) og Jæren i Noreg, Skagen i Danmark, saman med kyststrøk frå Nordsjøen til Middelhavet. Mange stader etablerte det seg kunstnarkoloniar og malarskular med friluftsmåleri som tema. 

Den nordiske vinteren var eit problem, som Theodor Kittelsen løyste ved å få laga eit berbart segldukshus med omn og store vindauge som han fekk bore rundt i terrenget rundt Lauvlia.

Kjelder

Denne artikkelen bygger på «Friluftsmaleri» frå ,  den 19. februar 2022.  

Kunsthistorie
Genshin Impact

Genshin Impact (kinesisk 原神, pinyin yuánshén; japansk 原神-げんしん, rōmaji Genshin) er eit action-rollespel utvikla av det kinesiske selskapet miHoYo som fyrst kom ut i 2020. Spelet har eit anime-aktig open-verd-miljø og eit action-basert slostesystem som nyttar element-magi og bytte av spelfigurar. Spelet er gratis å spela, og tener pengar på gacha der spelarar kan skaffa seg nye spelfigurar, våpen og andre spelelement.
Genshin Impact føregår i fantasiverda Teyvat, der det finst sju ulike land som kvar er bunde til eit ulikt element og styrt av ein ulik gud. Soga følgjar ein reisande som har reist gjennom tallause verder med tvillingen sin før dei blei skilde i Teyvat. Den reisande dreg på leit etter tvillingen sin saman med hjelparen Paimon, og blir involvert i forholda til landa i Teyvat.

Spelet blei utvikla mellom 2017 og 2020. Genshin Impact blei gjeve ut for Microsoft Windows, PlayStation 4, Android og iOS i september 2020, og for PlayStation 5 i april 2021, med vidare planar for ei utgjeving for Nintendo Switch. Spelet fekk jamt over positiv kritikk, med lovprisingar for slostemekanikken og den overtydande opne verda,  men fekk også kritikk for den simplistiske slutten og den økonomiske modellen. Spelet blei ein økonomisk suksess. Det tente inn over 3 milliardar dollar i det første utgjevingsåret, den høgaste lanseringsinntekta for eit dataspel nokonsinne.

Prisar og nominasjonar 
Apple gav Genshin Impact prisen «iPhone Game of the Year» Best of 2020 frå si App Store og Apple Design Awards for Visuals and Graphics i 2021. Spelet vann også Google Play sin «Best Game of 2020» og blei nominert til «Users' Choice Game» ved utdelinga Best of 2020. Ved TapTap Game Awards 2020 vann det «Game of the Year». Spelet blei også nominert til «Best RPG» og «Best Mobile Game» ved The Game Awards 2020, og til «Ultimate Game of the Year» ved Golden Joystick Awards. Det blei nominert til «Best Ongoing Game» og vann «Best Mobile Game» ved The Game Awards 2021.

Kjelder 

Denne artikkelen bygger på «Genshin Impact» frå ,  den 19. februar 2022.

Bakgrunnsstoff 
 

Action-rollespel
Android-spel
Dataspel frå 2020
Eventyrspel
IOS-spel
Nintendo Switch-spel
PlayStation 4-spel
PlayStation 5-spel
Windows-spel
Mandinkafolk

Mandinkafolk (òg mandingo, mandinko, sosa) er ei folkegruppe frå Vest-Afrika. Folk i gruppa reknar seg som genetiske eller kulturelle etterfølgjarar av det gamle kongeriket Mali, som kontrollerte transsaharahandelen frå Maghreb til Vest-Afrika. Tidleg på 1200-talet var det leia av Sundiata Keïta. I det same hundreåret spreidde mandinkaene seg frå det som i moderne tid blei staten Mali og danna eit temmeleg stort rike. Ei seinare mandinka-statsdanning var Kaabu.

Mandinkaene lever stort sett i Gambia, Guinea, Senegal og Mali. Dei utgjer òg eit stort innslag i Guinea-Bissau, Sierra Leone og Burkina Faso. I Sierra Leone tel dei ca. 160 000 personar (2015).

Det finst også madinkafolk i mindre grad i Mauritania, Elfenbeinskysten og Liberia.

Kjelder

Denne artikkelen bygger på «Mandinka (folk)» frå ,  den 19. februar 2022.  
 

Afrikanske folkegrupper
Folkegrupper i Gambia
Folkegrupper i Guinea
Folkegrupper i Elfenbeinskysten
Folkegrupper i Burkina Faso
Folkegrupper i Niger
Folkegrupper i Guinea-Bissau
Folkegrupper i Mauritania
Folkegrupper i Sierra Leone
Folkegrupper i Liberia
Folkegrupper i Senegal
Folkegrupper i Tsjad
Mandefolk
Horizon Forbidden West

Horizon Forbidden West er eit action-rollespel utvikla av Guerrilla Games og utgjeve av Sony Interactive Entertainment til PlayStation 4 og PlayStation 5. Det er ein oppfølgjar til Horizon Zero Dawn frå 2017 og er eit einspelar-spel i ei open verd, sett til ein post-apokalyptisk versjon av det vestlege USA. Spelaren må reisa gjennom verda og fullføra oppdrag ved å nytta overlevingstaktikkar, nærkamp og langdistansevåpen i ei verd invadert av ein dødeleg farsott, fiendtlege maskinvesen og andre overlevande.

Horizon Forbidden West vart utgjeve den 18. februar 2022 og fekk generelt positiv mottaking.

Bakgrunnsstoff 
 

Action-rollespel
Dataspel frå 2022
PlayStation 4-spel
PlayStation 5-spel
Horizon Zero Dawn

Horizon Zero Dawn er eit action-rollespel frå 2017 utvikla av Guerrilla Games og utgjeve av Sony Interactive Entertainment. Handlinga følgjer Aloy, ein ung jeger i ei verd invadert av maskiner, som drar på ei ferd for å finna ut av fortida si. Spelaren bruker fjernvåpen, eit spjut og smyging for å kjempa mot dei mekaniske vesena og andre fiendtlege krefter. Eit «skill tree» gjev spelaren nye eigenskapar og bonusar. Spelaren kan utforska den opne verda for å oppdaga område og ta del i sideoppdrag. Spelet vart utgjeve til PlayStation 4 i 2017 og Microsoft Windows i 2020.

Horizon Zero Dawn fekk positiv mottaking for den opne verda, historia, grafikken, kampmekanikkane, karakteriseringa og stemmeskodespelet til Ashly Burch, men noko kritikk for dialogen, nærkampmekanikkane og karaktermodellane. Spelet vann fleire prisar og selte over tjue millionar kopiar innan februar 2022, som gjer det til eit av dei mestseljande PlayStation 4-spela. Ei utviding, The Frozen Wilds, vart utgjeven i november 2017. Ein oppfølgjar, Horizon Forbidden West, vart utgjeven til PlayStation 4 og PlayStation 5 i februar 2022.

Bakgrunnsstoff 
 

Action-rollespel
Dataspel frå 2017
PlayStation 4-spel
Windows-spel
Chillingham

Chillingham er ein landsby i Northumberland i England. Han ligg rundt  aust for Wooler og sør for Chatton. Ved folketeljinga i 2011 hadde landsbyen under 100 innbyggjarar.

Chillingham utgjorde eit eige sokn (civil parish) som blei del av det nylaga Tillside Parish i 2003.

Staden er kjend for Chillingham Castle, ein strategisk stad i grenselanda mellom England og Skottland, og chillinghamfe, ein flokk genetisk isolert kvitfarga kveg på rundt 90 individ som har funnest her sidan mellomalderen. 

Landsbyen Hepburn og ruinane av eit bastle, ein befesta husbygning, ligg i utkanten av Chillingham Park.

Minesveiparen HMS «Chillingham» fekk namn etter landbsyen.

Den irske komponisten Charles Villiers Stanford skreiv songen «Chillingham» inspirert av venleiken og freden i landskapet.

Folk frå Chillingham 
George Thorp (1777-1797), offiser i Royal Navy som hadde ein kort, men heroisk karriere. Han døydde 19 år gammal i slaget ved Santa Cruz de Tenerife leia av  Horatio Nelson den 25. juli 1797.
John Sandford (1832–1892), cricketspelar og dommar (judicial commissioner) i Burma og Mysore.

Kjelder

Denne artikkelen bygger på «Chillingham, Northumberland» frå ,  den 19. februar 2022.

Bakgrunnsstoff

GENUKI (arkivert nettstad) 
Northumberland Communities 

Landsbyar i Northumberland
Hebron i Northumberland

Hebron er ein landsby og eit civil parish i Northumberland i England, rundt  nord for Morpeth. I 2011 haddet parishet  422 innbyggjarar. Parishet grensar til Longhirst, Meldon, Mitford, Morpeth, Netherwitton, Pegswood, Tritlington and West Chevington og Ulgham. 

Namnet «Hebron» stammar frå Heburn (Hepburn, Hebburn), og er opphav til slektsnamnet Hebron. Tydinga av namnet er truleg 'opphøga gravhaug'.

Det er  9 verna bygningar i Hebron. Landsbyen har ei kyrkje vigd St Cuthbert.

I parishet ligg busetnadane Causey Park, Cockle Park, Earsdon, Earsdon Forest Fenrother og Tritlington. Parisha Benridge, Cockle Park og High and Low Highlaws blei slått saman med Hebron 1. april 1955.

Kjelder 

Denne artikkelen bygger på «Hebron, Northumberland» frå ,  den 19. februar 2022.

Bakgrunnsstoff 

 

Landsbyar i Northumberland
Civil parish i Northumberland
Hebron (fleirtyding)

Hebron kan visa til:

Stader 
 Hebron, ein by i Palestina
 Hebron guvernement i Palestina
 Hebron-fjellet, geologisk formasjon på Vestbreidda
 Hebronåsane eller Judeafjella, fjellkjede i Israel og på Vestbreidda 

 Hebron i Northumberland, landsby i England

Personar 
Hebron i Bibelen, ein son av Kahat
Ida Drangsholt

Ida Drangsholt () var ein norsk forfattar. Ho vaks opp på garden Nordre Valen i Valen i Sunnhordland. Drangsholt skreiv fleire noveller i Vor Tid på 1930-talet, men er mest kjend for romanne Trollfuruen og Lykkeridderen.

Verk 
 1944 ...og så gror det (Harald Lyches forlag)
 1944 Fru Jette på Grande gård (Harald Lyches forlag)
 1946 Hverdag og fest i oldemors dager (Harald Lyches forlag)
 1947 Trollfuruen (Harald Lyches forlag)
 1949 Lykkeridderen (Harald Lyches forlag)
 1960 Viljen og kjærligheten (Harald Lyches forlag)

Kjelder 

Denne artikkelen byggjer på «Ida Drangsholt» frå ,  den 19. februar 2022.

Bakgrunnsstoff 
 Valenstiftinga: Ida Drangsholt

Norske forfattarar
Folk frå Kvinnherad
Forfattarar frå 1900-talet
Nordiske greiner under Vinter-OL 2022

Nordiske greiner under Vinter-OL 2022 bestod av 20 øvingar som vart avvikla i tida 5. til 20. februar 2022 og fann stad i byprekturet Zhangjiakou i Hebei-provisen i Kina, om lag 120 kilometer nordvest om OL-byen Beijing. Øvingsprogrammet omfatta seks langrennsøvingar kvar for menn og kvinner, tre kombinertrenn, tre hopprenn for menn og eitt for kvinner. For fyrste gong stod ei lagtevling i skihopp med både menn og kvinner på programmet.

Langrenn, menn

Sprint, klassisk stil 

Dato: 8. februar

15 km klassisk stil 

Dato: 11. februar

30 km/stilbyte 
 
Dato: 6. februar

28,5 km fellesstart fristil

Dato: 19. februar

Lagsprint 

Dato: 16. februar

4 × 10 km stafett 

Dato: 16. februar

Langrenn, kvinner

Sprint klassisk stil 

Dato: 8. februar

10 km klassisk stil 

Dato: 10. februar

15 km/stilbyte 

Dato: 5. februar

30 km fellesstart fristil 

Dato: 20. februar

Lagsprint 

Dato: . februar

4 × 5 km stafett 

Dato: 12. februar

Kombinert, menn

Normalbakke &10 km 

Dato: 9. februar

Storbakke & 10 km 

Dato: 15. februar

Lagtevling (normalbakke & 4x5 km) 

Dato: 17. februar

Skihopping, menn

Normalbakke 

Dato: 6. februar

Storbakke 

Dato: 12. februar

Lagtevling 

Dato: 14. februar

Skihopping, kvinner

Normalbakke 

Dato: 5. februar

Skihopping, mixlag 
 
Dato: 7. februar

Kjelder

Denne artikkelen bygger på «Olympische Winterspiele 2022/Skilanglauf» frå ,  den 26. februar 2022.  
 

Denne artikkelen bygger på «Olympische Winterspiele 2022/Nordische Kombination» frå ,  den 26. februar 2022.  
 

Denne artikkelen bygger på «Olympische Winterspiele 2022/Skispringen» frå ,  den 26. februar 2022.  
 

Vinter-OL 2022
Nordiske greiner under vinter-OL
2022 i Kina
Stille protagonist

Innan dataspel, er ein stille protagonist eller stille hovudperson ein spelefigur som er utan dialog gjennom heile spelet, med mogeleg unntak av sporadiske interjeksjonar eller korte frasar. I nokre spel, særleg visuelle romanar, kan dette utvidast til protagonistar som har dialog men inkje stemmeskodespel som andre karakterar ein ikkje speler som. 

Ein stille protagonist kan brukast til å gje ei kjensle av mystikk og uvisse om identitet til spelet, eller for å hjelpa spelaren å lettare identifisera seg med figuren ein speler som. Stille protagonistar kan òg vera anonyme. Ikkje alle stille protagonistar treng å vera stille eller ikkje snakka til andre karakterar; dei kan til dømes ikkje laga nokon dialog som er høyrleg for spelaren.

Kjelder 

Denne artikkelen bygger på «Silent protagonist» frå ,  den 20. februar 2022.  
 

Dataspelterminologi
Diomedea antipodensis

Diomedea antipodensis er det vitskaplege namnet på albatrossar som høyrer til ein populasjon som hekkar på tre øygrupper i Sørishavet sør for New Zealand, dei fleste på Antipodeøyane, om lag 750 kilometer søraust for Sørøya på New Zealand. Bestanden er antatt minkande med færre enn ca. 50 000 modne individ.

Skildring 

Dette er massive albatrossar, 110 til 117 centimeter i kroppslengd og vengespenn på opptil 3,3 meter. Kroppsmassen er i området ca. 4,6 til 8,6 kilogram, hannar typisk eit kg meir enn hoer.
Vaksne hannfuglar av nominatforma D. a. antipodensis i hekkedrakt har mørk, brunleg krone og flekker nedover nakken. Også oversida av vengene og halen er mørke, elles er fjørdrakta stort sett kvit. Modne hofuglar er langt mørkare, men med kvitt andlet og strupeområde, kvitt i buken og kvit vengeunderside. Underarten D. a. gibsoni er generelt langt lysare, har og kvitt på oversida av vengen og halen.
Begge kjønn har rosafarga nebb med hornfarga tupp. Dei manglar den mørke stripa langs nebbgapet som ein ser hos kongealbatross og Diomedea amsterdamensis.

D. antipodensis hekkar på tre øygrupper, Aucklandøyane, Antipodeøyane og Campbelløyane, 500 til 750 kilometer sør eller søraust for Sørøya på New Zealand. Dei fleste para av nominatforma hekkar på Antipodeøyane, og berre nokre få par på Campbelløyane. Dei beitar i Sørishavet og sørlege Stillehavet aust for New Zealand så lang aust som mot kysten av Chile.  Populasjonen av D. a. gibsoni hekkar på Aucklandøyane. Dei beitar på havet vest for New Zealand, i Sørishavet sør for Australia og i Tasmanhavet.

Egglegging skjer i perioden slutten av desember til tidleg i februar, og ungen er flygedyktig og flyg ut på havet etter rundt eit år. Etter typisk tre år kjem ungfuglane attende til hekkeplassen og får sin første unge tidlegast når dei er sju år gamle, nokre gongar først når dei er 12 år gamle.

Status 
Arten har ikkje fått tilordna normert namn på norsk enda, det engelske artsnamnet er «Antipodean albatross». Mange autoritetar rangerer dette taksonet som ein underart av vandrealbatross, Diomedea exulans, altso som ein variant av arten vandrealbatross. Birds of the World er ein av dei. Andre som Verdas naturvernunion, IUCN, og International Ornithologists' Union godtar dette som ein sjølvstendig art.

Populasjonen var estimert til 50 000 modne individ per 2016 ut frå eit kjent tal på hekkande par i eit år, 9050 par. Det er rekna ein nedgang på meir enn 50 % over tre generasjonar.

IUCN klassifiserer denne arten som sterkt truga (EN) på grunn av at bestanden minkar så snøgt. Trugsmåla mot arten er både bifangst og klimaendringar, særleg linefiske etter tunfisk. 
Tidlegare var innførte kattar og mus trugsmål og framleis kan grisar ta egg og ungar på Aucklandøyane.

Kjelder  

Albatrossfamilien
Cel-shading

Cel-shading eller toon-shading er ein type ikkje-realistisk omforming designa for å få tredimensjonal datagrafikk til å sjå flat ut ved å bruka  eit mindre fargespekter i staden for fargegradientar eller nyansar. Ein cel-shader er ofte brukt for å etterlikna stilen til ein teikneserie eller ein teiknefilm og/eller gje ei papirliknande framstilling. 

Det finst liknande teknikkar som kan få eit bilete til å sjå ut som ei skisse, eit oljemåleri eller eit tusjmåleri. Namnet kjem av «cel» (kort for celluloid), blanke ark av acetat som vart måla på til bruk i tradisjonell todimensjonal animasjon.

Kjelder 

Denne artikkelen bygger på «Cel shading» frå ,  den 20. februar 2022.  
 

Animasjon
Dataspel